Hans Eyvind Næss

Hans Eyvind Næss (født 13. oktober 1943 i Stavanger) er dr. philos. og historiker, og var statsarkivar ved Statsarkivet i Stavanger i perioden 1970-2005. Fra 2005 var han seniorrådgiver hos Riksarkivaren med kontor ved Statsarkivet i Stavanger. Han har hatt verv i ICA (International Council on archives) 1990-2010 og var der leder av seksjon for næringslivsarkiver (SBL) 2002-2010 og medlem av sentralstyret i ICA (Executive Board) 2005-2010. Fra 2013 er han seniorforsker og arbeider bl.a. med prosjekter som Overhoffretten i Norge og kulturhistorien om Sjernarøyene. Næss ledet Riksarkivarens utvalg som skulle foreslå opprettelse av interkommunale arkiver i Norge og var medlem av utvalget sm skulle vurdere regionalisering av norske arkivinstusjoner (Nysæter-utvalget).
Han har tatt initiativ til og tidvis ledet flere institusjoner bl.a. Stavanger byarkiv (1967-1973), Interkommunalt arkiv i Rogaland (IKA) fra 1973 til 1976 og Det norske utvandrersenteret (DNU) fra 1983 til 1987. Han tok også initiativ til de norske arkivmøtene og var arrangementsleder for de fire første konferansene, for De nordiske arkivdagene 2009, og også for ICA-konferansen i 2010 i Oslo. Siden 1970 har han arbeidet med å utvikle og samlokalisere arkivinstitusjonene i Rogaland som i 2017 flyttet inn i nybygget Arkivenes Hus på Universitetsområdet på Ullandhaug.
Han har utgitt en rekke publikasjoner om lokalhistoriske forhold, spesielt om Stavanger og Rogaland, bl.a. tre bøker om Gamle Stavanger, tre rikt illustrerte bøker om Stavanger, "Vekst og glede" (1991), "Fra rune til rigg", "Vilje og Visjon" (2007) og boken "Vakre trehus i Rogaland" (2004). Han tok sin doktorgrad på en avhandling om trolldomsprosessene i Norge på 1500-1600-tallet (1981) og har utført omfattende forskning innenfor norsk og nordisk rettshistorier, bl.a.bøker om norske domstoler, forliksrådene (1995), sorenskriverne (1991) og lagmennene (2014) og medforfatter i "Våpendrager og veiviser", norske advokaters historie (2007). Han har også skrevet gårds- og slektshistorie for Nedstrand i Tysvær og Sjernarøy i Finnøy. Næss har utgitt flere kildepublikasjoner, bl.a. 15 bind med transkripsjoner av Tingbøker for Rogaland 1622-1661 (1972-1991). En bibliografi over bøker og artikler finnes nedenfor.
Han har hatt mange verv innen politikk og kulturliv. I 1972 var han medlem av utvalget som foreslo opprettelsen av en forskningsstiftelse i Rogaland. Rogalandsforksning, senere IRIS, som ble etablert i 1973. Næss har sittet i Stavanger bystyre. Han var bl.a. formann i Stavanger bibliotekstyre 1976-1983. Han tok initiativ til bygging av nytt bibliotek, noe som ble realisert noen år senere i Stavanger kulturhus. Han var i flere år medlem av styret i Norsk Bibliotekforening og 1989-1991 medlem av det regjeringsoppnevnte utvalget som utformet NOU 14/91 "Bibliotek i Norge". Næss var i flere år medlem av styret for stiftelsen "Breidablik" og direksjonen for Stavanger Museum. I 1975 tok han initiativ til opprettelsen av historie som fag ved Rogaland Distriktshøgskole, senere UiS. Næss var medlem av Stavanger forliksråd 1980-2005 og formann 1988-2005. Han har siden 1972 arbeidet med vern av Gamle Stavanger. Han har vært medlem av styret for foreningen «Gamle Stavanger», der han var formann i 1972 til 1987 og er nestleder i styret siden 2014.Han var i en årrekke frem til 2016 styremedlem i Norsk Lydinstitutt.  I  1994 tok han iniitiativ til vern av handelsstedet Ramsvik på Sjernarøy.  Han er nestleder i «Byhistorisk forening i Stavanger» der han var leder 2008-2012. Siden 2007 har han ledet utvalget for kulturhistorisk skilting i Stavanger. Han ledet fra 1994 stiftelsen "Orion" som arbeidet for aktive forbindelser mellom Norge og Nord-Amerika. Arbeidet ble inkorporert i ressursgruppen for internasjonale spørsmål i Næringsforeningen for Stavanger-regionen som han ledet frem til 2010 og fremdeles er medlem av. I 2013-2014 har han vært sekretær for fylkeskomiteen for demokratijubileene i Rogaland. Siden 2016 er han medlem av fylkeskomiteen som planlegger 200-årsjubileet i 2025 for utvandringen fra Norge til Amerika. Siden 2018 er han nestleder i foreningen "Norsk Migrasjonsforum".
Næss har hatt roller som initiativtaker og/eller forfatter og prosjektansvarlig nasjonalt eller lokalt ved en rekke jubileer, Stavangers 850-årsjubileum 1975, 300-årsjubileet for Danske og norske lov (1983), Stavanger Høyres 100-årsjubileum (1983),150-årsjubileet for det lokale selvstyre i 1987 og 175-årsjubileet i 2012, 400-årsjubileet for sorenskriverne i Norge (1991), 200-årsjubileet for forliksrådene i Norge (1995), 100-årsjubileet for Den norske advokatforening 2007, 150-årsjubileet for Jens Zetlitz' fødsel 2011, 100-årsjubilet for innførelse av almenn stemmerett for kvinner i 2013 og Grunnlovsjubileet i 2014.


== Utmerkelser ==
Rogaland Akademis pris for fremragende forskning 1983.
Kongens fortjenstmedalje 2021


== Bibliografi ==
Nedenfor er et utvalg av hans publikasjoner. I tillegg har han vært redaktør for flere bøker.

Stavanger: 1617-1633, 1962.
En sorenskriver i søkelyset, Stavanger Aftenblad 1964.
Skifteprotokoll no.4 for Stavanger. 1769-1791, 1966.
Avskrift av skifteprotokoll nr.2 1690-1694 og skifteprotokoll nr.3 1695, 1966.
Kongsgård avløste skolen i hederskronte Kirkegaten 2, Stavanger Aftenblad, 6. september 1967 og i Stavangeren, 2008.
På kryss og tvers i Stavanger 1861: Resultat av gatekommisjonens arbeid, Ætt og heim, 1967.
Stavangermanntall fra 1700-årene, 1967.
Straen, Stavanger Aftenblad, 5. januar 1968.
"Ikke så forsvarsbevisst i 1806?", Stavanger Aftenblad, 4. april 1968.
Gjestgiveriene, Stavanger Aftenblad, 23. juli 1968.
Mestermannspenegene 1668. Skattemanntall over betaling av skatt til lønn for bøddelen. Ætt og Heim 1970: 224-269-
Lov og dom i norske trolldomsprosesser, 1970.
Samlinger til Stavangers historie, bind IV, 1971.
Miljøbevaring i Stavanger, 1975.
Befolkningseksplosjonen i Stavanger på 1800-tallet og Amt og by,. artikler i boka Stavanger på 1800-tallet. 1975.
Den Kiellandske Kogebog, 1977.
Tingbøker fra Ryfylke 1616-1663, bind 2-10, 1977-1991.
Sagn fra Rogaland, 1978.
Tingbøker fra Jæren og Dalane, bind 2-6, 1979-1986.
Fiolspill og lystighed. Da spillemenn og danseleker var et hovedelement i kulturlivet i Rogaland, Ætt og heim, 1980.
Fra signekjerring til stadskirurg, Ætt og heim, 1980.
Norsk lokalforvaltning i støpeskjeen : om rekruttering og karriere blant fogder og sorenskrivere på 1600-tallet : en undersøkelse av utviklingen i Stavanger len og amt, Ætt og heim, 1981.
Fogder og sorenskrivere i Stavanger len og amt, tidsrommet 1500-1700, Ætt og heim, 1981.
Sorenskriverens tingbøker fra 1600-1700-tallet som historisk kildemateriale, Heimen, 1981.
Trolldomsprosessene i Norge på 1500-1600-tallet. Avhandling. 1982
Fogder og sorenskrivere i Stavanger amt 1700-1814, Ætt og heim, 1982.
"intet got oc roligt ecteskab at foruente" : vår første skilsmisselov, ekteskapsordinansen av 1582 og dens praktiske følger, Historisk tidsskrift, 1982.
Trolldomsprosessene i Norge og Christian V's Norske lov, 1983.
Statsarkivet i Stavanger: Fotoavdeling og fotovirksomhet : fotoavdelingen: Start og fremtidsoppgaver; Arkivposten, 1983.
Organiseringen av Arkivverket, Arkivposten, 1983.
Partiet og politikken, Stavanger Høyre 1883-1983, redaktør og medforfatter, 1983
Rogalandsforskning – en moderne Askeladd, i Askeladd i norsk forskning. Rogalandsforskning 1973-1983, Stavanger 1973, s. 71
Utvandringen fra Rogaland til Amerika : hvem dro til Amerika fra Rogaland på 1800-tallet? Ætt og heim, 1984.
Med bål og brann. Trolldomsprosessene i Norge, Universitetsforlaget, 1984.
Lagtingsprotokoller – gullgruber med feller, Heimen, 1984.
Ljøde – et mannsnavn som er blitt borte, Ætt og heim, 1985.
Opplysning og opplevelse. Stavanger bibliotek 1885-1985 (red.)Artikkel i samme bok, s. 33: Bibliotekpolitikken i Stavanger – målrettet kulturpolitikk?
Rogalandsbanken 1975-1985. 1985.
Straffes på livet andre til eksempel og forskrekkelse : kriminalitet og bruk av dødsstraff i Rogaland på 1600-tallet, Heimen, 1985.
Folkestyre i bygd og by : norske kommuner gjennom 150 år, 1987.
Elisabeth Mikkelsdatter og Elisabeth Sørensdatter : to kvinnelige bedriftsledere i Stavanger anno 1700, Ætt og heim, 1988.
Norway in Transsition. Reflections on the Norwegian Emigration to Australia, i The Scandinavian Chapter 1788-1988, University of Melbourne 1988.
Innflyttingen til Stavanger, Norsk slektshistorisk tidsskrift, 1989.
Om Eva Willumsdatter, Ætt og heim, 1989.
Forbrytelse og straff, i Tingboka som kilde, 1990.
Stavanger – Vekst og Glede, 1991.
For rett og rettferdighet i 400 år : sorenskriverne i Norge 1591-1991, 1991.
Jakten på det gamle Rogalands-samfunnet, Ætt og heim, 1991.
Mededinstituttet : en undersøkelse av nektelsesedens utbredelse og betydning i norsk rettsliv på 1600-tallet, Historisk tidsskrift, 1991.
The criminological context, i Early modern European witchcraft : centres and peripheries, 1993.
Utvandringen fra Tysvær. I Årsskrift for Tysvær historielag 1993.
Innersten. Årbok for Karmsund, 1994.
Det rettslig-administrative systemet i Norge, Rettspraksis 1, UiO 1994.
Kriminalitet og kategorier, i Rettspraksis 2, UiO 1994.
Vold, i Normer og Sosial kontroll i NOrden ca. 1550-1850, Rapport til det nordiske historikermøte i Oslo 1994.
Vel forlikt : forliksrådene i Norge 200 år : 1795-1995, 1995.
Loven, Bibelen og kriminaliteten, Humanist, 1995.
Lensarkivet – Stavanger len : 1569-1680, 1996.
Gamle Stavanger. Foreningen gamle Stavanger, 1998.
People meet the law, Control and conflict-handling in the courts. Om rettssystemene i Norden 1550-1850, medforfatter av en rekke artikler om domstoler, domstoler, straffespraksis og straff. Universitetsforlaget,Oslo 2000.
Fra rune til rigg / From Runes to Rigs. Kulturhistoriske perler i Stavanger-regionen. Utgiver. Forfatter sammen med Eli Aga. 2001.
Tysvær. Nedstrand I. Dreyer bok, 2001.
Tysvær. Nedstrand II. Dreyer bok, 2001.
En dansk kvinne som prosessfullmektig på norske ting – Sofie Jensdatter 1599-1678, Ætt og heim, 2001.
Prokuratorer i Stavanger, i Stavanger sakførerforening 1902-2002, 2002.
Kampen  mot fogden Hundt, i Bondemotstand og sjølvkjensle på Sør-Vestlandet, 2002.
Tormod Torfæus som advokat; trolldomssaken mot Tyri Lillesund 1670, i Den nordiske histories fader. Tormod Torfæus. 2002.
The crofters as a social group in South-Western Norway : the early phase 1590-1660. Oslo, 2002.
Rogaland's beautiful buildings in wood : culture and tradition. Kulturkonsult, 2004.
Vakre trehus i Rogaland : kultur og tradisjon. Kulturkonsult, 2004.
Bokanmeldelse av: Det offentlige helsevesen i Norge 1603-2003. B. 1 : Ansvaret for undersåttenes helse 1603-1850, Heimen, 2004.
Arkiv og globalisering, Arkivråd, 2005.
Arndt Leonard Thesen, i Norsk biografisk leksikon, 2005.
Æren – til gavn eller skade? Heimen, 2006.
Witchcraft in Norway, i World Encylopedia of Witchcraft, 2006.
Kirkestolen : gullgruve for eldre persondata, Arkivmagasinet, 2006.
Gards- og ættesoge for Sjernarøy, Finnøy bd. IV og V, Stavanger 2006.
Fylkeslegen – syfilisens gave til Rogaland? Stavangeren, 2006.
Vilje og visjon = Will and vision en billedfortelling om Stavanger-regionen, Kulturkonsult, 2007.
Bokanmeldelse av: Gards- og ættesoge for Gjemnes. B. 3, 4 og 6, Heimen, 2007.
«Pokker og franzoser.» Historisk snitt i den rogalanske helsekroppen, Stavangeren, 2007.
Uforlignelige Søragadå, Stavangeren, 2008.
En spasertur i Gamle Stavanger: Foreningen Gamle Stavanger, 2008.
Breiavatnet – vannskillet mellom næringsliv og omsorg. I Breiavantnet – hjertet i Stavanger. 2008.
Byutvidelsene i Stavanger, Stavangeren 2008.
Sorenskrivargarden Opsal i Vikedal,i Vindetreet 2008.
"Parterne til Omkostning og Rætten til Fortræd". Om fremveksten av advokatprofesjonen i Norge 1600-1850, I Våpendarger og Veiviser. Norske advokaters historie, 2008.
Undring : Sigvard Marnburg : maler, tegner og lyriker : et utvalg arbeider 1985-2007, 2008.
Dinus Pedersen blir hengt. En levende introduksjon til det norske rettsregime i tidlig nytid, I festskrift til Egil Nysæter, 2009.
Selskab for faldne kvinder i St. Petri Menighet, i Stavangeren 2009.
Bergeland, Stavangeren 2009.
Steglebakken, Stavangeren, 2009.
Lars Larsen Geilanes fødested, Stavangeren, 2010.
Bispeladegård (i Stavanger), Stavangeren 1/2011.
Jens Zetlitz' fødested, i Stavangeren 2/2011
Teolog og trubadur. Jens Zetlitz 1761-1821. 100 tekster i utvalg. Stavanger 2011.
Fyrtårn for fellesskapet. Næringsforeningen i Stavanger-regionen 175 år. Stavanger 2011.
Tormod Torfæus: Scholar, Civil Servant, Defence Lawyer and Man of the World, i Stavanger Museums årbok 2011, Stavanger 2012.
Fra kvinneroller i et mannsdominert samfunn til politisk likestilling. Veien mot stemmerettsreformen i 1913. Stavangeren 1/2013.
Valget av Peder Valentin Rosenkilde som Stavanger kjøpstads representant til riksforsamlingen på Eidsvoll i 1814. Stavanger 1-2/2014.
Fiat Justitia! Lagmennene i Norge 1607-1797. Riksarkivaren Skriftserie 42. Oslo 2014.
De kom fra alle kanter. Eidsvollsmennene og deres hus (red.Jørn Holme. Cappelen/Damm 2014. Artiklene:Christen Mølbach og Nesgård i Egersund, Lauritz Andreas Oftedahl og Hauskje prestegard i Rennesøy, Asgaut Olsen Regelstad og Reilstad gård på Finnøy, og Peder Valentin Rosenkilde og Rosenkildehuset i Stavanger.
Peder Severin Krøyers far - fakta og fiksjon, i Museum Stavanger Årbok 2014, publisert juni 2015,
Rogaland fylkeskommunes historie. Bd. 1 Folkestyrets fotfolk 1837-1940. Del 2 1838-1920. Fagbokforlaget 2015.
Lagmenn i Stavanger, i Ætt og Heim 2015: 55-90.
Prester og prestefruers roller i norske trolldomsprosesser, i Nedstrand kyrkje 150 år (red. Nils Olav Østrem), Nedstrand sokneråd 2018.
Ballader og Balluba, visebok ved Sigvard Marnburg og Hans Eyvind Næss. Stavanger 2019.
Utvandrerhistoriske markeringer og utvandrerbyen Stavanger; Avreisen fra Stavanger i 1825; Fra idé til ikon (Om replikaen av "Restauration". Tre artikler om utvandringen fra Stavanger i 1825 i magasinet Stavangeren 1/2021.
Fiskeværet Omgang - et mislykket "Peupliseringsprosjekt"=, "Historikeren" 4/2021: 38-44
Ramsvik Gamle Handelssted-kultursenteri Ryfylke i Mortepumpen 4/2021, Reiselivsanlegget på Bjergøy- Sjernarøy Maritim og Furrehytter, i Mortepumpen 1/2022, Helgøysund; Fra krambu med dampskipskai til reiselivssenter og populær marina. i Mortepumpen 2/2022, Ombo i Mortepumpen 3/2022.
Kulturhistorien om Sjernarøyene (2 bd.), manuskript levert 2022, utkommer 2023..
Fra brutalitet til humanitet - Trekk ved siviliseringsprosessen i Norge, Stavangeren 2/2022: 6-23.
Johanne Pedersdatter ble brent i Sandviken 30. september 1622. Et 400-års minne. Stavangeren 2/2022: 40-57.


== Referanser ==


== Litteratur ==
Hans Eyvind Næss 75 år. Stavanger Aftenblad 13. oktober 2018.
Rogaland akademis pris, Stavanger Aftenblad 27.4. 1983
Kongens Fortjenstmedalje Stavanger Aftenblad 14.10. 1921